FRAIRS-I-WEB	Fiódor Pávlovich se'n sabec dera mòrt dera sua hemna tant qu'ère briac; diden que cuelhec enventida ath mès córrer peth carrèr e comencèc a sorrisclar, hòl d'alegria, quilhant es braci entath cèu: "ara pòs díder adiu ath tòn sirvent en patz"; mès, sivans uns auti, ploraue damb totes es lèrmes des uelhs, coma un mainatge, enquiath punt que, segontes diden, hège pena autanplan de guardar-lo, a maugrat de tota era aversion qu'inspiraue.